《此日足可惜》
明代·傅圭

百年如瞬息，寒暑迭相侵。所以圣贤学，惜此分寸阴。

明日还易得，今日不再临。试观过隙驹，载骤何骎骎。

眼前斑白者，昔时俱青衿。才言且姑待，倏尔老其心。

理自苦中熟，适意安足歆。愿言重日光，监彼古与今。

作者简介：（1459—1515）明保定府清苑人，字邦瑞。成化二十三年进士。授编修，预修《大明会典》。正德六年，累迁为礼部尚书。遇大事，毅然执争，人不能夺，因此忤权幸，八年致仕。